“ઓહ…રીયલી? બટ ઇટ્સ ઓકે. આ વખતે તો મારે ઓલ નાઈન ડેઝનો ઉપવાસ કરવો છે.” તે થોડી મુંજાઈ છતાં મક્કમતાથી બોલી. મારો વધુ એક વાર મને નિષ્ફળ થતો લાગ્યો. નાનપણમાં મારા શિક્ષક ક્લાસ રૂમમાંથી લેસન ન કર્યું હોય ત્યારે મને બહાર કાઢી મુકતા. આવા લખ્ખણને લીધે એક વાર મને ક્લાસરૂમમાંથી બહાર કાઢ્યો, ત્યારે એક બારી પછીતે ઊભા ઊભા એક વાર્તા શિક્ષકના મુખે મેં સાંભળી હતી કે એક કરોળિયો દીવાલ પર જાળું બનાવવા દસ વખત દીવાલ પર ચડ્યો, પડ્યો. છતાં તેણે હિમત ન હારી. અગિયારમી વાર તે પોતાનું જાળું બનાવવામાં સફળ થયો. મારો તો હજુ પહેલો પ્રયત્ન જ અસફળ થયો છે! હજુ દસ પ્રયત્ન બાકી છે. માટે મેં હિમત ન હારતાં મારા પ્રયત્ન ચાલુ રાખવાની કોશિશ કરી.